Donald Tusk

Donald Franciszek Tusk (sündinud 22. aprillil 1957 Gdańskis) on Poola poliitik, kes oli aastatel 2007–2014 Poola peaminister ja aastatel 2014–2019 Euroopa Ülemkogu eesistuja.

Poliitiline karjäär 
Donald Tusk osales 2005. aasta Poola presidendivalimistel ja saavutas Lech Kaczyński järel teise koha. Teises voorus jäi ta Kaczyńskile alla, kogudes 45,96% häältest.

Donald Tusk on olnud liberaaldemokraatliku erakonna Kodanikuplatvorm esimees. Parlamendivalimistel 2007. aastal sai Kodanikuplatvorm parima tulemuse ning moodustas valitsuse. 9. novembril 2007 nimetati Tusk Poola peaministriks, olles selles ametis 16. novembrist 2007 kuni 22. septembrini 2014.

Augustis 2014 jõudsid Euroopa Liidu liikmesriigid kokkuleppele, et Donald Tuskist saab Euroopa Ülemkogu alaline eesistuja. Seetõttu esitas ta 9. septembril 2014 tagasiastumispalve peaministri ametikohalt, mille president Bronisław Komorowski 11. septembril ka rahuldas. Tusk jäi edasi peaministri kohusetäitjaks kuni Ewa Kopaczi valitsuse moodustamiseni.

Isiklikku 
Donald Tusk on kašuubi päritolu.

Tunnustus

 13. mai 2010 – Karl Suure auhind tegevuse eest Euroopa ühtsuse edendamisel

 2012 – Euroopa poliitilise kultuuri auhind
 2014 – Maarjamaa Risti I klassi teenetemärk

Viited

Välislingid 
Donald Tuski kampaanialeht

Poola peaministrid
Maarjamaa Risti I klassi teenetemärgi kavalerid
Sündinud 1957